CELEX: 32017D2180
Language: sk
Date: 2017-11-16 00:00:00
Title: Vykonávacie rozhodnutie Komisie (EÚ) 2017/2180 zo 16. novembra 2017, ktorým sa predlžuje obdobie platnosti vykonávacieho rozhodnutia (EÚ) 2016/412, ktorým sa členským štátom povoľuje poskytnúť dočasnú výnimku z určitých ustanovení smernice Rady 2000/29/ES, pokiaľ ide o jaseňové drevo s pôvodom alebo spracované v Kanade [oznámené pod číslom C(2017) 7488]

23.11.2017   
            
            
               SK
            
            
               Úradný vestník Európskej únie
            
            
               L 307/57
            
         VYKONÁVACIE ROZHODNUTIE KOMISIE (EÚ) 2017/2180
   zo 16. novembra 2017,
   ktorým sa predlžuje obdobie platnosti vykonávacieho rozhodnutia (EÚ) 2016/412, ktorým sa členským štátom povoľuje poskytnúť dočasnú výnimku z určitých ustanovení smernice Rady 2000/29/ES, pokiaľ ide o jaseňové drevo s pôvodom alebo spracované v Kanade
   
      
         [oznámené pod číslom C(2017) 7488]
      
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 15 ods. 1 prvú zarážku,
   keďže:
   
               (1)
            
            
               Vykonávacím rozhodnutím Komisie (EÚ) 2016/412 (2) sa členským štátom za určitých podmienok umožňuje povoliť, odchylne od článku 5 ods. 1 smernice 2000/29/ES a v spojení s časťou A oddielom I bodom 2.3 prílohy IV k uvedenej smernici, dovoz jaseňového dreva (Fraxinus L.) s pôvodom v Kanade do Únie.
            
         
               (2)
            
            
               Keďže okolnosti odôvodňujúce toto povolenie stále pretrvávajú a neexistujú žiadne nové informácie, ktoré by boli dôvodom na preskúmanie osobitných podmienok, platnosť uvedeného povolenia by sa mala predĺžiť.
            
         
               (3)
            
            
               Na základe skúseností získaných pri uplatňovaní vykonávacieho rozhodnutia (EÚ) 2016/412 je vhodné predĺžiť platnosť povolenia na jeden rok.
            
         
               (4)
            
            
               Vykonávacie rozhodnutie (EÚ) 2016/412 by sa preto malo zodpovedajúcim spôsobom zmeniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   V článku 5 vykonávacieho rozhodnutia (EÚ) 2016/412 sa dátum „31. decembra 2017“ nahrádza dátumom „31. decembra 2018“.
   Článok 2
   Toto rozhodnutie je určené členským štátom.
   
      V Bruseli 16. novembra 2017
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 169, 10.7.2000, s. 1.
   
      (2)  Uloženie položky Vykonávacie rozhodnutie Komisie (EÚ) 2016/412 zo 17. marca 2016, ktorým sa členským štátom povoľuje poskytnúť dočasnú výnimku z určitých ustanovení smernice Rady 2000/29/ES, pokiaľ ide o jaseňové drevo s pôvodom alebo spracované v Kanade (Ú. v. EÚ L 74, 19.3.2016, s. 41).